คลังเล็งเปิดเสรี "ทองคำ-อัญมณี" เว้นเก็บภาษี
รมว.คลังเผยรัฐบาลมีแนวคิดศึกษาการเปิดเสรีการค้าทองคำ-อัญมณี ลดภาษีเป็น0% ส่งเสริมการแข่งขันในตลาดโลก
6 มี.ค. 2559

รมว.คลังเผยรัฐบาลมีแนวคิดศึกษาการเปิดเสรีการค้าทองคำ-อัญมณี ลดภาษีเป็น0% ส่งเสริมการแข่งขันในตลาดโลก
เมื่อวันที่ 6 มี.ค. นายอภิศักดิ์ ตันติวรวงศ์ รมว.การคลัง กล่าวภายหลังเป็นประธานเปิดงานสัมมนา นโยบายของสรรพากรต่อภาษีร้านทอง ว่ารัฐบาลได้มีแนวคิดในการศึกษาการเปิดเสรีการค้าทองคำอัญมณีและเครื่องประดับด้วยการลดภาษีเป็น 0% ซึ่งคาดว่าจะได้ข้อสรุปเร็ว ๆ นี้ เนื่องจากเห็นว่า สินค้าของไทยสามารถแข่งขันกับผู้ค้าในประเทศอื่นๆได้
สินค้า อัญมณีและทองคำ ของไทยมีความเข้มแข็ง สามารถแข่งขันกับตลาดโลกได้ โดยจะเห็นได้จากการส่งออกทองคำแท่งของไทยที่ผ่านมา มีมูลค่ากว่า 1.2 แสนล้านบาท จากมูลค่าการส่งออกอัญมณีและเครื่องประดับประมาณ 3.7 แสนล้านบาท คิดเป็นการส่งออกอันดับ 3 ของสินค้าส่งออกทั้งหมด ซึ่งจะต้องส่งเสริมให้แข่งขันได้สูงขึ้น